b"\n_START_ARTICLE_\nJames Coburn\n_START_SECTION_\nBakgrunn\n_START_PARAGRAPH_\nCoburns morsslekt hadde sin opprinnelse i svensk Lappland. Hans morfar, Frans Johansson, ble f\xc3\xb8dt i 1859 ved L\xc3\xa5ngvattnet i Lappland og d\xc3\xb8de i 1940 i Los Angeles i California. Han utvandret i 1887 til Amerika der han kalte seg Frank Johnsson. Frank giftet seg med en annen immigrant med svensk bakgrunn og fikk datteren Mylet Johnsson, f\xc3\xb8dt 1901. Hun giftet seg i 1925 med James Harrisson Coburn, som var av skotsk-irsk innvandrerbakgrunn. De fikk s\xc3\xb8nnen James Coburn. Faren hadde et bilverksted som gikk under i depresjonstiden. Familien flyttet s\xc3\xa5 til Compton i California der James hadde sin oppvekst._NEWLINE_Coburn var gift to ganger, fra 11. november 1959 med Beverly Kelly som han fikk 2 barn med frem til skilsmissen i 1979. 22. oktober 1993 giftet han seg med Paula O'Hara. Dette ekteskapet varte frem til Coburn d\xc3\xb8de i 2002.\n_START_SECTION_\nSkuespiller\n_START_PARAGRAPH_\nI de fleste filmene spilte Coburn stort sett t\xc3\xb8ffe typer, slik som for eksempel i V\xc3\xa5r mann Flint (Our Man Flint) og The Magnificent Seven. P\xc3\xa5 1980-tallet fikk han reumatisk artritt som i lange perioder hindret ham i \xc3\xa5 arbeide. _NEWLINE_Han kom tilbake til filmlerretet p\xc3\xa5 1990-tallet, og spilte blant annet i filmene Young Guns II, The Nutty Professor og Maverick. I  1998 mottok han en Oscar for beste skuespiller i birolle for filmen Affliction, der han spilte Nick Noltes tyranniske og alkoholiserte far. _NEWLINE_Coburn vant en Oscar i klassen beste mannlige birolle for sin rolle som \xc2\xabGlen Whitehouse\xc2\xbb i filmen Den jagede, (Affliction). Han har dessuten f\xc3\xa5tt en stjerne p\xc3\xa5 Hollywood Walk of Fame. _NEWLINE_Coburn d\xc3\xb8de uventet, 74 \xc3\xa5r gammel, 18. november 2002 av et hjerteinfarkt."